జాఫర్ అలీ నఖ్వీ

జాఫర్ అలీ నఖ్వీ (జననం 24 ఏప్రిల్ 1948) భారతదేశానికి చెందిన జర్నలిస్ట్, రాజకీయ నాయకుడు. ఆయన 2009లో జరిగిన లోక్‌సభ ఎన్నికలలో ఖేరీ లోక్‌సభ నియోజకవర్గం నుండి లోక్‌సభ సభ్యుడిగా ఎన్నికయ్యాడు. 
రాజకీయ జీవితం
జాఫర్ అలీ నఖ్వీ భారత జాతీయ కాంగ్రెస్ పార్టీ ద్వారా తన రాజకీయ జీవితాన్ని ప్రారంభించి పార్టీలో వివిధ హోదాల్లో పని చేసి 1980, 1989 ఉత్తర ప్రదేశ్ శాసనసభ ఎన్నికలలో లఖింపూర్ శాసనసభ నియోజకవర్గం నుండి రెండుసార్లు శాసనసభ్యుడిగా ఎన్నికై హోం & పర్యావరణ శాఖ  మంత్రిగా పని చేశాడు. ఆయన ఆ తరువాత1996 నుండి 1999 వరకు జాతీయ మైనారిటీల కమిషన్ సభ్యుడిగా, 2000 నుండి 2003 వరకు ఢిల్లీలోని మైనారిటీల కమిషన్ ఛైర్మన్‌గా,  2004 నుండి 2009 వరకు మైనారిటీల విద్య కోసం జాతీయ పర్యవేక్షణ కమిటీ స్టాండింగ్ కమిటీ ఛైర్మన్‌గా వివిధ హోదాల్లో పని చేశాడు.

జాఫర్ అలీ నఖ్వీ 2009లో జరిగిన లోక్‌సభ ఎన్నికలలో ఖేరీ లోక్‌సభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీఎస్‌పీ అభ్యర్థి ఇలియాస్ అజ్మీపై 8777 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు. ఆయన 2014 లోక్‌సభ ఎన్నికలలో ఐఎన్‌సీ అభ్యర్థిగా పోటీ చేసి 183940 ఓట్లతో మూడో స్థానంలో నిలిచాడు. 

మూలాలు 	   

వర్గం:1948 జననాలు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు

వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు
వర్గం:15వ లోక్‌సభ సభ్యులు
వర్గం:భారత జాతీయ కాంగ్రెస్ నాయకులు